pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางยืนยันการคำนวณเงินบำนาญให้กับผู้รับบำนาญใช้สูตรเดิม
วันจันทร์ที่ 11 กุมภาพันธ์ 2562
กรมบัญชีกลางยืนยันการคํานวณเงินบํานาญให้กับผู้รับบํานาญใช้สูตรเดิม
เนื่องจากมีข่าวเผยแพร่ตามสื่อออนไลน์ ว่าข้าราชการเกษียณ ยื่นขอบําเหน็จบํานาญออนไลน์ได้ตั้งแต่บัดนี้เป็นต้นไป และสภานิติบัญญัติแห่งชาติได้รับร่างพระราชบัญญัติบําเหน็จบํานาญใหม่ เป็นตัวหารด้วย 30 หากรับราชการมากกว่า 30 ปี ก็ต้องคูณด้วย 30 ปี เท่านั้น
นางญาณี แสงศรีจันทร์ ที่ปรึกษาด้านพัฒนาระบบการเงินการคลังภาครัฐ ในฐานะโฆษกกรมบัญชีกลาง เปิดเผยว่า เนื่องจากมีข่าวเผยแพร่ตามสื่อออนไลน์ ว่าข้าราชการเกษียณ ยื่นขอบําเหน็จบํานาญออนไลน์ได้ตั้งแต่บัดนี้เป็นต้นไป และสภานิติบัญญัติแห่งชาติได้รับร่างพระราชบัญญัติบําเหน็จบํานาญใหม่ เป็นตัวหารด้วย 30 หากรับราชการมากกว่า 30 ปี ก็ต้องคูณด้วย 30 ปี เท่านั้น และหากร่าง พรบ. ดังกล่าวผ่านเป็นกฎหมาย ก็จะมีผลดีกับข้าราชการที่มีชีวิตอยู่ รวมทั้งข้าราชการบํานาญ จะมีเงินเดือนขึ้น 5% ทุกปี และได้สรุปการแก้ไขโดยมีเนื้อหา ดังนี้
1.การคํานวณอัตราเงินบํานาญ โดยปรับเป็นใช้อัตราเงินเดือนเดือนสุดท้าย หารด้วย 30 และคูณด้วยอายุราชการ (ไม่เกิน 30 ปี)
2.เพิ่มค่าครองชีพให้กับข้าราชการและผู้รับบํานาญทุกปี ปีล่ะไม่เกิน 5%
3.มีผลบังคับใช้กับข้าราชการในปัจจุบันและข้าราชการบํานาญที่มีชีวิตอยู่
4.ร่าง พ.ร.บ.นี้ ขณะนี้ สภานิติบัญญัติแห่งชาติได้พิจารณาและเห็นชอบแล้ว อยู่ระหว่างส่งเรื่องให้ผู้เสนอทําตามรัฐธรรมนูญ และต้องมีผู้เห็นด้วย 10,000 คน
โฆษกกรมบัญชีกลาง ขอชี้แจงว่า กระทรวงการคลัง โดยกรมบัญชีกลางไม่มีการเสนอเรื่องการคํานวณบํานาญดังกล่าวแต่อย่างใด และยังคงคํานวณบํานาญตามสูตรเดิม ซึ่งคํานวณตามพระราชบัญญัติบําเหน็จบํานาญข้าราชการ พ.ศ. 2494 = เงินเดือนเดือนสุดท้าย x เวลาราชการ หาร 50 (ไม่เกินเงินเดือนเดือนสุดท้าย) และตามพระราชบัญญัติกองทุนบําเหน็จบํานาญข้าราชการ พ.ศ. 2539 (สมาชิก กบข.) = เงินเดือนเฉลี่ยหกสิบเดือนสุดท้าย x เวลาราชการ หาร 50 (ไม่เกิน70%ของเงินเดือนเฉลี่ยหกสิบเดือนสุดท้าย) ดังนั้น ข้อความที่มีการเผยแพร่ข้างต้นไม่เป็นความจริง สําหรับเงินเพิ่มจากอัตราบํานาญคือเงินช่วยค่าครองชีพผู้รับเบี้ยหวัดบํานาญ (ช.ค.บ.) รัฐบาลมิได้มีนโยบายให้ดําเนินการใด ๆ เช่นเดียวกัน
รัฐบาลไทย-ข่าวทำเนียบรัฐบาล-พม. จับมือ สถาบันพระปกเกล้า สร้างผู้นำยุคใหม่ พัฒนาสังคมยั่งยืน พร้อมต่อยอดให้เป็นรูปธรรม
วันพุธที่ 12 กุมภาพันธ์ 2563
พม. จับมือ สถาบันพระปกเกล้า สร้างผู้นํายุคใหม่ พัฒนาสังคมยั่งยืน พร้อมต่อยอดให้เป็นรูปธรรม
พม. จับมือ สถาบันพระปกเกล้า สร้างผู้นํายุคใหม่ พัฒนาสังคมยั่งยืน พร้อมต่อยอดให้เป็นรูปธรรม
เมื่อวันที่ 7 ก.พ.63 เวลา 10.00 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวปาฐกถาพิเศษในงาน DMOC DAY Season 2 "ผู้นํายุคใหม่ พัฒนาสังคมยั่งยืน" พร้อมทั้งมอบทุนการศึกษาและโล่รางวัลให้กับทีมนักเรียนมัธยมศึกษาตอนปลาย ที่ผ่านการคัดเลือกรอบชิงชนะเลิศ 5 แห่ง จากภูมิภาคทั่วประเทศ ในการประกวดโครงการเยาวชนเสริมสร้างประชาธิปไตย ภายใต้แนวคิด "ผู้นํายุคใหม่กับการขับเคลื่อนประชาธิปไตยและพัฒนาสังคมอย่างยั่งยืน"
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ร่วมกับสถาบันพระปกเกล้า ได้จัดโครงการเยาวชนเสริมสร้างประชาธิปไตย ภายใต้แนวคิด "ผู้นํายุคใหม่กับการขับเคลื่อนประชาธิปไตยและพัฒนาสังคมอย่างยั่งยืน" เพื่อกระตุ้นให้เยาวชนคนรุ่นใหม่ได้ตระหนักถึงความสําคัญและส่งเสริมประชาธิปไตยในระดับมัธยมศึกษา ซึ่งปัจจุบัน เทคโนโลยีที่เปลี่ยนแปลง เปลี่ยนทุกอย่างของโลก ทําให้เกิดช่องว่างทางสังคม ดังนั้น กระทรวง พม. มีภารกิจในการจัดระบบสวัสดิการเพื่อรองรับสิ่งที่จะเกิดขึ้นอีกใน 15 ปีข้างหน้า และทบทวนว่าทําอย่างไร ทุนมนุษย์จึงจะเข้มแข็ง ทั้งนี้ ขอเชิญชวนเยาวชนทุกคนมาช่วยกันปฏิรูปสังคมที่จําเป็นต้องเปลี่ยนแปลง และปลูกฝังคนรุ่นใหม่ให้มีความคิดที่มองโลกส่วนรวม
นายจุติ กล่าวเพิ่มเติมว่า ตนรู้สึกดีใจที่เยาวชนมารับรู้การเปลี่ยนแปลงครั้งนี้ ซึ่งสถาบันพระปกเกล้าร่วมกับกระทรวง พม. ในการขับเคลื่อนงานด้านสังคมร่วมกัน และพร้อมที่จะนําโครงการดีๆ ของเยาวชนในครั้งนี้ มาสานต่อให้เกิดเป็นรูปธรรมในการพัฒนาสังคมอย่างยั่งยืนต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรมร่วมคณะรองนายกรัฐมนตรีให้การต้อนรับเลขาธิการองค์การที่ประชุม แห่งกรุงเฮกว่าด้วยกฎหมายระหว่างประเทศแผนกคดีบุคคล (HCCH)
วันพุธที่ 2 พฤษภาคม 2561
ปลัดกระทรวงยุติธรรมร่วมคณะรองนายกรัฐมนตรีให้การต้อนรับเลขาธิการองค์การที่ประชุม แห่งกรุงเฮกว่าด้วยกฎหมายระหว่างประเทศแผนกคดีบุคคล (HCCH)
ปลัดกระทรวงยุติธรรมร่วมคณะรองนายกรัฐมนตรีให้การต้อนรับเลขาธิการองค์การที่ประชุมแห่งกรุงเฮกว่าด้วยกฎหมายระหว่างประเทศแผนกคดีบุคคล (HCCH)
ในวันอังคารที่ ๑ พฤษภาคม ๒๕๖๑ เวลา ๑๕.๐๐ น.
ณ ห้องรับรอง ๑ ตึกบัญชาการ ๑ ทําเนียบรัฐบาล
นายวิษณุ เครืองาม รองนายกรัฐมนตรี
ให้การต้อนรับ Mr. Christophe Bernasconi เลขาธิการองค์การที่ประชุมแห่งกรุงเฮกว่าด้วยกฎหมาย
ระหว่างประเทศแผนกคดีบุคคล (Hague Conference on Private International Law: HCCH) และคณะ ในโอกาสเดินทางเยือนประเทศไทย
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วม
พร้อมหารือข้อราชการในประเด็นความเป็นไปได้ที่ประเทศไทยจะเข้าเป็นสมาชิกของ HCCH
และความเป็นไปได้ที่จะเข้าเป็นภาคีอนุสัญญาแห่งกรุงเฮกอื่น ๆ
อาทิ Haque Apostille Convention และ Hague Choice of Court Convention เป็นต้น
รัฐบาลไทย-ข่าวทำเนียบรัฐบาล-ไทย-รัสเซียยืนยันความสัมพันธ์ที่แน่นแฟ้นระหว่างกันอย่างเป็นรูปธรรม
วันอาทิตย์ที่ 3 พฤศจิกายน 2562
ไทย-รัสเซียยืนยันความสัมพันธ์ที่แน่นแฟ้นระหว่างกันอย่างเป็นรูปธรรม
ไทย-รัสเซียยืนยันความสัมพันธ์ที่แน่นแฟ้นระหว่างกันอย่างเป็นรูปธรรม
วันนี้ (3 พฤศจิกายน 2562) เวลา 17.10 น. ณ ห้องแซฟไฟร์ 108 อาคารอิมแพค ฟอรั่ม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือกับนายดมิทรี เมดเวเดฟ (Dmitry Medvedev) นายกรัฐมนตรีสหพันธรัฐรัสเซีย ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรียินดีที่ความสัมพันธ์ทวิภาคีระหว่างสองประเทศมีความก้าวหน้าอย่างรอบด้าน โดยเฉพาะในด้านเศรษฐกิจ นายกรัฐมนตรียังได้กล่าวเชิญบริษัทรัสเซียเข้ามาลงทุนใน EEC ในสาขาที่รัสเซียเชี่ยวชาญ อาทิ อุตสาหกรรมป้องกันประเทศ เทคโนโลยีดิจิทัล การเมือง ระบบเมืองอัจฉริยะ และการผลิตเครื่องมือแพทย์ พร้อมกล่าวว่าไทยมีความสนใจที่จะส่งออกสินค้าเกษตรและอาหารไปยังตลาดรัสเซียเพิ่มขึ้น และขอบคุณรัสเซียที่นําเข้าสินค้าเกษตรจากไทยอย่างต่อเนื่อง
ทั้งนี้ ไทยยินดีที่มีการตรวจสอบโรงงานสินค้าประมงไทย โดยหวังว่าจะนําไปสู่การค้าขายสินค้าระหว่างกันมากขึ้น นอกจากนี้ ไทยหวังที่จะกระชับความร่วมมือด้านพลังงานกับรัสเซีย โดยหวังว่าทั้งสองฝ่ายจะใช้ประโยชน์จากคณะทํางานร่วมด้านพลังงานเป็นกลไกขับเคลื่อนความร่วมมือดังกล่าวให้เป็นรูปธรรมต่อไป ไทยยินดีกับความร่วมมือด้านความมั่นคงและการทหารไทย-รัสเซียที่ก้าวหน้ามาเป็นลําดับ
ด้านนายกรัฐมนตรีสหพันธรัฐรัสเซียยินดีกับประเทศไทยที่ประสบความสําเร็จในการเป็นเจ้าภาพจัดการประชุมสุดยอดอาเซียนและการประชุมอื่นๆ ที่เกี่ยวข้อง และขอบคุณรัฐบาลไทยที่ให้ความสําคัญกับความสัมพันธ์ไทย-รัสเซีย โดยรัสเซียยินดีและพร้อมส่งเสริมความร่วมมือ และแลกเปลี่ยนประสบการณ์ ความเชี่ยวชาญกับไทย อาทิ ด้านโครงสร้างพื้นฐานด้านคมนาคม พลังงาน และการเกษตร เป็นต้น
ทั้งสองฝ่ายเห็นพ้องที่จะกระชับความสัมพันธ์กันอย่างรอบด้าน ทั้งระดับทวิภาคีและพหุภาคี โอกาสนี้ นายกรัฐมนตรียังได้ขอบคุณรัสเซียที่มูลนิธิสโกลโกโว (Skolkovo Foundation) ของรัสเซียได้ทูลเกล้าฯ ถวายทุนการศึกษาแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เพื่อทรงคัดเลือกนักศึกษาไทยไปศึกษาต่อระดับปริญญาโท ซึ่งถือเป็นการช่วยพัฒนาบุคลากรด้านวิชาการและวิทยาศาสตร์ให้กับประเทศไทย
รัฐบาลไทย-ข่าวทำเนียบรัฐบาล-ยธ.ส่งเสริมความร่วมมือด้านกฎหมายพาณิชย์ระหว่างประเทศสมาชิกอาเซียน
วันจันทร์ที่ 4 กันยายน 2560
ยธ.ส่งเสริมความร่วมมือด้านกฎหมายพาณิชย์ระหว่างประเทศสมาชิกอาเซียน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม กล่าวปาฐกถาพิเศษในงานสัมมนาเรื่อง One Step Closer : Promoting ASEAN Integration through the Harmonization of Commercial Law
เมื่อวันจันทร์ที่ ๔ กันยายน ๒๕๖๐ เวลา ๑๐.๐๐ น.
ณ ห้องอโนมา ๓ โรงแรมอโนมาแกรนด์ ถนนราชดําริ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
กล่าวปาฐกถาพิเศษในงานสัมมนาเรื่อง
One Step Closer : Promoting ASEAN Integration through the Harmonization of Commercial Law
จัดโดย กระทรวงการต่างประเทศ ร่วมกับสมาคมกฎหมายอาเซียนประจําประเทศไทย
สถาบันระหว่างประเทศเพื่อการค้าและการพัฒนา (International Institute for Trade and Development -ITD)
และคณะกรรมาธิการกฎหมายการค้าระหว่างประเทศและสหประชาชาติประจําภูมิภาคเอเชีย-แปซิฟิก
(UNCITRAL Regional Center for Asia and the Pacific - RCAP)
เพื่อเสริมสร้างความรู้ความเข้าใจเกี่ยวกับการสร้างความเป็นอันหนึ่งอันเดียวกันของกฎหมายพาณิชย์
ในภูมิภาคอาเซียน ตลอดจนส่งเสริมความร่วมมือด้านกฎหมายพาณิชย์ระหว่างประเทศสมาชิกอาเซียน
ซึ่งจะทําให้อาเซียนมีกฎหมายพาณิชย์มีความสอดคล้องและเป็นเอกภาพ
โอกาสนี้ ปลัดกระทรวงยุติธรรม กล่าวโดยสรุปว่า การบูรณาการด้านกฎหมายพาณิชย์ในภูมิภาคอาเซียน
ได้ดําเนินการเป็นระยะเวลายาวนาน
ทั้งนี้ ในการขับเคลื่อนการดําเนินงานร่วมกันในอนาคต ต้องเริ่มจากการทบทวนว่าจะขับเคลื่อนต่อไปข้างหน้าอย่างไร
ซึ่งอาจเริ่มจากการกําหนดกรอบแนวทางที่ถูกต้อง ชัดเจน มีความเหมาะสม และทําให้มีมาตรฐานเดียวกัน
รัฐบาลไทย-ข่าวทำเนียบรัฐบาล-สธ. แนะเลือกเมนูสุขภาพถวายพระสงฆ์ เริ่มตั้งแต่วันมาฆบูชานี้
วันจันทร์ที่ 18 กุมภาพันธ์ 2562
สธ. แนะเลือกเมนูสุขภาพถวายพระสงฆ์ เริ่มตั้งแต่วันมาฆบูชานี้
กระทรวงสาธารณสุข เผยพระสงฆ์ไทยป่วยเป็นโรคไม่ติดต่อเรื้อรัง (NCD) 3 อันดับสูงสุด คือ โรคความดันโลหิตสูง โรคไขมันในเลือดสูง และโรคเบาหวาน เชิญชวนประชาชนชาวพุทธเลือกเมนูอาหารเพื่อสุขภาพสําหรับถวายพระสงฆ์ ลดหวาน มัน เค็ม ลดอ้วน ลดพุง ลดโรค
กระทรวงสาธารณสุข เผยพระสงฆ์ไทยป่วยเป็นโรคไม่ติดต่อเรื้อรัง (NCD) 3 อันดับสูงสุด คือ โรคความดันโลหิตสูง โรคไขมันในเลือดสูง และโรคเบาหวาน เชิญชวนประชาชนชาวพุทธเลือกเมนูอาหารเพื่อสุขภาพสําหรับถวายพระสงฆ์ ลดหวาน มัน เค็ม ลดอ้วน ลดพุง ลดโรค
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า วันที่ 19 กุมภาพันธ์นี้ ถือเป็นวันสําคัญทางศาสนาเป็นวันมาฆบูชา ซึ่งพุทธศาสนิกชนนิยมไปวัดทําบุญตักบาตร เพื่อความเป็นสิริมงคล ทั้งนี้ กระทรวงสาธารณสุข ขอเชิญชวนประชาชนใส่ใจเลือกอาหารที่มีประโยชน์ต่อสุขภาพถวายพระสงฆ์ เนื่องจากผลการตรวจคัดกรองสุขภาพพระสงฆ์ทั่วประเทศ จํานวน 28,891 รูป ในโครงการ “1 วัด 1 โรงพยาบาล” เริ่มตั้งแต่เดือนกันยายน – ธันวาคม 2561 พบว่า มีพระสงฆ์ป่วยเป็นโรคไม่ติดต่อเรื้อรัง (NCD) พบมากที่สุด 3 อันดับ คือ โรคความดันโลหิตสูง ร้อยละ 15.2 โรคไขมันในเลือดสูง ร้อยละ 14.6 และโรคเบาหวาน ร้อยละ10.8 สาเหตุการเกิดโรคส่วนหนึ่งมาจากอาหารที่ได้รับจากการบิณฑบาต หรือประชาชนนํามาถวาย ซึ่งมีรสหวาน มัน เค็มเกินไป ส่งผลให้พระสงฆ์ป่วยด้วยโรคไม่ติดต่อเรื้อรังมากขึ้น
“ด้วยในวันมาฆบูชานี้ เชิญชวนประชาชนเริ่มต้นในการเลือกอาหารที่มีประโยชน์ต่อสุขภาพถวายพระสงฆ์ เช่น ข้าวกล้อง, ข้าวซ้อมมือ, เนื้อไม่ติดมัน, ปลา, ฝรั่ง, ส้ม, แอปเปิ้ล, มะละกอ และเครื่องดื่มน้ําตาลน้อยหรือน้ําดื่มสะอาด เป็นต้น เพียงเท่านี้ถือว่าเป็นการสร้างบุญอีกทางหนึ่ง” นายแพทย์สุขุม กล่าว
สําหรับ ตัวอย่างเมนูอาหารเพื่อสุขภาพถวายพระสงฆ์ สํานักส่งเสริมและสนับสนุนอาหารปลอดภัยได้แนะนําไว้ 5 เมนู คือ เมนูที่ 1 ข้าวกล้อง ช่วยต้านอนุมูลอิสระ ลดไขมันและน้ําตาลในเลือด เมนูที่ 2 น้ําพริกอ่อง มีส่วนประกอบของมะเขือเทศช่วยเสริมภูมิคุ้มกันและช่วยบํารุงสายตา เมนูที่ 3 แกงส้มมะรุม ฝักมะรุมช่วยลดความดันโลหิต ลดไขมันในเส้นเลือดและป้องกันโรคมะเร็ง เมนูที่ 4 ถั่วเขียวต้มน้ําขิง ช่วยขับสารพิษในตับ และขับลมในกระเพาะอาหาร เมนูที่ 5 ผลไม้สด ช่วยให้ระบบขับถ่ายทํางานเป็นปกติ และควรเลือกถวายน้ําดื่มที่ได้รับมาตรฐานมีเครื่องหมายการรับรองคุณภาพจาก อย. และ มอก.
ทั้งนี้ โครงการ “1 วัด 1 โรงพยาบาล” ได้ขยายครอบคลุมไปถึงโรงพยาบาลส่งเสริมสุขภาพตําบล โดยในปี 2562 ตั้งเป้าขยายไปยังโรงพยาบาล–วัด 16,660 แห่งทั่วประเทศ โดยมีจุดมุ่งหมายสําคัญ คือ ช่วยสนับสนุนให้พระสงฆ์ดูแลสุขภาพตนเองให้ถูกต้องตามหลักพระธรรมวินัย พระสงฆ์ที่ป่วยได้รับการดูแลต่อเนื่อง และส่งต่อรักษาไปยังโรงพยาบาล ส่วนกลุ่มเสี่ยงได้รับความรู้เพื่อปรับเปลี่ยนพฤติกรรมสุขภาพ ดูแลด้านโภชนาการ การออกกําลังกาย ลดน้ําหนัก ควบคุมความดันโลหิตและระดับน้ําตาลในเลือด พร้อมให้ความรู้ประชาชนเรื่องการถวายอาหารพระสงฆ์ ลดหวาน มัน เค็ม
*******************************************17 กุมภาพันธ์ 2562
รัฐบาลไทย-ข่าวทำเนียบรัฐบาล-รมช.มท. เชิญชวนคนไทยร่วมชิม ชม ช้อป สุดยอดผ้าไทย และผลิตภัณฑ์ OTOP จากทั่วประเทศ ในงานศิลปาชีพ ประทีปไทย OTOP ก้าวไกล ด้วยพระบารมี ครั้งที่ 8
วันศุกร์ที่ 16 สิงหาคม 2562
รมช.มท. เชิญชวนคนไทยร่วมชิม ชม ช้อป สุดยอดผ้าไทย และผลิตภัณฑ์ OTOP จากทั่วประเทศ ในงานศิลปาชีพ ประทีปไทย OTOP ก้าวไกล ด้วยพระบารมี ครั้งที่ 8
รมช.มท. เชิญชวนคนไทยร่วมชิม ชม ช้อป สุดยอดผ้าไทย และผลิตภัณฑ์ OTOP จากทั่วประเทศ ในงานศิลปาชีพ ประทีปไทย OTOP ก้าวไกล ด้วยพระบารมี ครั้งที่ 8
วันนี้ (15ส.ค.62) เวลา 14:00 น. ที่อาคารชาเลนเจอร์ 1 – 3 ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี นายทรงศักดิ์ ทองศรี รัฐมนตรีช่วยว่าการกระทรวงมหาดไทย ตรวจเยี่ยมการจัดงานศิลปาชีพ ประทีปไทย OTOP ก้าวไกล ด้วยพระบารมี ครั้งที่ 8 โดยมี นายนิสิต จันทร์สมวงศ์ อธิบดีกรมการพัฒนาชุมชน พร้อมด้วยผู้บริหารกรมการพัฒนาชุมชน ให้การต้อนรับและนําเยี่ยมชมภายในบริเวณงาน
นายทรงศักดิ์ ทองศรี เปิดเผยว่า เนื่องในวโรกาสมหามงคลเฉลิมพระชนมพรรษา 87 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคม 2562 กระทรวงมหาดไทย โดยกรมการพัฒนาชุมชน ซึ่งเป็นหน่วยงานที่รับผิดชอบในการขับเคลื่อนการดําเนินงานโครงการหนึ่งตําบล หนึ่งผลิตภัณฑ์ ได้ดําเนินการจัดงานแสดงและจําหน่ายสินค้าจากมูลนิธิส่งเสริมศิลปาชีพควบคู่ไปกับสินค้าหนึ่งตําบล หนึ่งผลิตภัณฑ์ ภายใต้ชื่อว่า “ศิลปาชีพ ประทีปไทย OTOP ก้าวไกล ด้วยพระบารมี” เพื่อเป็นการสํานึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงส่งเสริมอาชีพและช่วยเหลือราษฎรให้มีอาชีพเสริม เพิ่มพูนรายได้อย่างกว้างขวางภายใต้โครงการส่งเสริมศิลปาชีพ ซึ่งจัดขึ้นมาตั้งแต่ปี 2555 เป็นต้นมา
นายทรงศักดิ์ ทองศรี กล่าวว่า สําหรับกระแสตอบรับการจัดงานศิลปาชีพ ประทีปไทย OTOP ก้าวไกล ด้วยพระบารมี ประจําปี พ.ศ. 2562 ในห้วง 5 วันที่ผ่านมา (10 - 14 ส.ค. 62) มีประชาชนและแฟนพันธุ์แท้โอทอปให้ความสนใจเลือกซื้อผลิตภัณฑ์เป็นของขวัญ ของฝากในเทศกาลวันแม่เป็นจํานวนมาก โดยเฉพาะโซนผ้าไทยจากมูลนิธิศิลปาชีพ และเครื่องประดับ มียอดจําหน่ายกว่า 499 ล้านบาท และมีผู้เข้าชมงานมากถึง 1.5 แสนคน
นายทรงศักดิ์ ทองศรี กล่าวเพิ่มเติมว่า ขอเชิญชวนพี่น้องประชาชนทุกท่าน ได้ร่วมกันสํานึกในพระมหากรุณาธิคุณของสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ที่ทรงมีต่อการอนุรักษ์และส่งเสริมภูมิปัญญาท้องถิ่น เรื่องราวงานศิลปาชีพตั้งแต่อดีตจนถึงปัจจุบัน และขอเชิญชวนแฟนพันธุ์แท้ OTOP ที่ชื่นชอบผลิตภัณฑ์จากมูลนิธิส่งเสริมศิลปาชีพและผ้าไทยที่มีเอกลักษณ์โดดเด่นจากทั่วทุกภาคของประเทศ มาร่วมชื่นชมผ้าไทยที่เป็นอัตลักษณ์ของอาเซียนที่หาชมได้ในงานนี้ และพลาดไม่ได้กับการชิม ชม ช้อป ความหลากหลายของผลิตภัณฑ์ OTOP ทุกจังหวัด ที่ผู้ประกอบการ OTOP ตั้งใจคัดสรรมาให้เลือกกันอย่างมากมาย ตั้งแต่วันนี้ ไปจนถึงวันที่ 18 สิงหาคม 2562 เวลา 10.00 - 21.00 น. ณ อาคารชาเลนเจอร์ 1 - 3 อิมแพค เมืองทองธานี.
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์สดทางวิทยุในประเด็น การแชทขอยืมเงินเท่ากับการทำสัญญากู้ยืมเงิน และการให้ความช่วยเหลือประชาชนจากปัญหาหนี้นอกระบบ
วันอังคารที่ 19 มิถุนายน 2561
โฆษกกระทรวงยุติธรรม ให้สัมภาษณ์สดทางวิทยุในประเด็น การแชทขอยืมเงินเท่ากับการทําสัญญากู้ยืมเงิน และการให้ความช่วยเหลือประชาชนจากปัญหาหนี้นอกระบบ
โฆษกกระทรวงยุติธรรม ให้สัมภาษณ์สดทางวิทยุในประเด็น การแชทขอยืมเงินเท่ากับการทําสัญญากู้ยืมเงิน และการให้ความช่วยเหลือประชาชนจากปัญหาหนี้นอกระบบ
ในวันอังคารที่ ๑๙ มิถุนายน ๒๕๖๑ ระหว่างเวลา ๐๙.๓๐-๑๐.๓๐ น.
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์สดทางวิทยุ ในรายการ “คุยกับธวัชชัย”
ในประเด็น การแชทขอยืมเงินเท่ากับการทําสัญญากู้ยืมเงิน
และการให้ความช่วยเหลือประชาชนที่เดือดร้อนและไม่ได้รับความเป็นธรรมจากปัญหาหนี้นอกระบบ
ออกอากาศทางสถานีวิทยุคนรักยุติธรรม ๑๐๗.๒๕MHZ
รัฐบาลไทย-ข่าวทำเนียบรัฐบาล-กระทรวงเกษตรฯ เผยสถานการณ์น้ำในเขื่อนลดลงต่อเนื่อง ย้ำเดินหน้าตามแผนฯ
วันพุธที่ 26 กุมภาพันธ์ 2563
กระทรวงเกษตรฯ เผยสถานการณ์น้ําในเขื่อนลดลงต่อเนื่อง ย้ําเดินหน้าตามแผนฯ
กระทรวงเกษตรฯ เผยสถานการณ์น้ําในเขื่อนลดลงต่อเนื่อง ย้ําเดินหน้าตามแผนฯ อย่างเคร่งครัดตลอดช่วงแล้งที่เหลืออีก 2 เดือนเศษ วอนขอความร่วมมือจากทุกภาคส่วนใช้น้ําอย่างประหยัดที่สุด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า สถานการณ์น้ําในอ่างเก็บน้ําขนาดใหญ่และขนาดกลางทั่วประเทศว่า ปัจจุบัน (26 ก.พ. 63) อ่างเก็บน้ําขนาดใหญ่และขนาดกลางทั่วประเทศจํานวน 447 แห่ง มีปริมาณน้ําในอ่างฯรวมกัน 41,922 ล้าน ลบ.ม. คิดเป็นร้อยละ 55 ของความจุอ่างฯ มีปริมาณน้ําใช้การได้ประมาณ 18,161 ล้าน ลบ.ม. หรือร้อยละ 35 ของปริมาณน้ําใช้การได้รวมกัน เฉพาะ 4 เขื่อนหลักลุ่มเจ้าพระยา(เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์) มีปริมาณน้ําในอ่างฯรวมกัน 9,980 ล้าน ลบ.ม. คิดเป็นร้อยละ 40 ของความจุอ่างฯ มีปริมาณน้ําใช้การได้ประมาณ 3,284 ล้าน ลบ.ม. ส่วนผลการจัดสรรน้ําฤดูแล้งปี 2562/63 ทั้งประเทศ ล่าสุด (25 ก.พ. 63) มีการใช้น้ําไปแล้วประมาณ 10,575 ล้าน ลบ.ม. หรือร้อยละ 60 ของแผนฯ เฉพาะลุ่มน้ําเจ้าพระยา มีการใช้น้ําไปแล้วประมาณ 2,950 ล้าน ลบ.ม. หรือคิดเป็นร้อยละ 66 ของแผนฯ และในส่วนของอ่างเก็บน้ําขนาดใหญ่ที่มีปริมาณเก็บกักน้ําน้อยกว่าร้อยละ 30 ของความจุอ่างฯ ปัจจุบัน มีจํานวนทั้งสิ้น 18 แห่ง
นายธีระพล ตั๊งสมบุญ ผู้อํานวยการสํานักบริหารจัดการน้ําและอุทกภัย กรมชลประทาน กล่าวเพิ่มเติมว่า อย่างไรก็ตาม จะเห็นได้ว่าปริมาณน้ําในอ่างเก็บน้ําหลายแห่งลดลงอย่างต่อเนื่อง การระบายน้ําส่วนใหญ่จะใช้ในการนําไปผลิตประปา และรักษาระบบนิเวศ ตามแผนฯที่ได้กําหนดไว้ในแต่ละเขื่อน ในขณะที่ฤดูแล้งยังเหลือระยะเวลาอีกประมาณ 2 เดือนเศษ ดังนั้น กรมชลประทาน กระทรวงเกษตรและสหกรณ์จึงขอให้ทุกภาคส่วนร่วมใจกันใช้น้ําอย่างประหยัด และเป็นไปตามแผนฯ ที่วางไว้อย่างเคร่งครัด เพื่อให้ปริมาณน้ําที่มีอยู่อย่างจํากัดเพียงพอใช้ไปจนถึงต้นฤดูฝนหน้านี้
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ลงพื้นที่ตรวจราชการประจำปีงบประมาณ พ.ศ.2561 รอบที่ 1 ของสำนักงานอุตสาหกรรมจังหวัดสุพรรณบุรี
วันจันทร์ที่ 12 มีนาคม 2561
ผู้ตรวจราชการกระทรวงอุตสาหกรรม ลงพื้นที่ตรวจราชการประจําปีงบประมาณ พ.ศ.2561 รอบที่ 1 ของสํานักงานอุตสาหกรรมจังหวัดสุพรรณบุรี
ผู้ตรวจราชการกระทรวงอุตสาหกรรม ลงพื้นที่ตรวจราชการประจําปีงบประมาณ พ.ศ.2561 รอบที่ 1 ของสํานักงานอุตสาหกรรมจังหวัดสุพรรณบุรี
เมื่อวันที่ 9 มีนาคม 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม ลงพื้นที่ตรวจราชการประจําปีงบประมาณ พ.ศ.2561 รอบที่ 1 ของสํานักงานอุตสาหกรรมจังหวัดสุพรรณบุรี เพื่อรับทราบผลการดําเนินการ สภาพปัญหา และปัญหาอุปสรรคในการพัฒนาอุตสาหกรรมของจังหวัด โดยมีนายอนุสร ภู่พงศ์สกุล อุตสาหกรรมจังหวัดสุพรรณบุรี พร้อมด้วยเจ้าหน้าที่ สอจ.สุพรรณบุรี และหน่วยงานที่เกี่ยวข้องเข้าร่วมประชุมฯ นอกจากนี้ยังได้เข้าเยี่ยมชม ห้างหุ้นส่วนจํากัด แม่ละมาย “ผลิตภัณฑ์วุ้นมะพร้าวแม่ละมาย” ซึ่งเป็นอุตสาหกรรมเกษตรแปรรูปอันเป็นอัตลักษณ์ของจังหวัด และได้เข้าเยี่ยมชมการส่งเสริมวิสาหกิจชุมชนและ SMEs เพื่อรองรับการท่องเที่ยวชุมชน (หมู่บ้าน CIV) ณ ชุมชนบ้านพุน้ําร้อน ต.พุน้ําร้อน อ.ด่านช้าง จ.สุพรรณบุรี ซึ่งมีป่าชุมชนและอ่างเก็บน้ําเขาวงเป็นแหล่งท่องเที่ยวเชิงนิเวศ และยังมีพิพิธภัณฑ์แสดงโบราณวัตถุที่ค้นพบในพื้นที่อีกด้วย
รัฐบาลไทย-ข่าวทำเนียบรัฐบาล-การประชุมคณะกรรมการบริหาร CCOP ครั้งที่ ๗๐ และการประชุมหารือโครงการความร่วมมือทางวิชาการด้านธรณีวิทยาและทรัพยากรธรณี CLMTV
วันศุกร์ที่ 23 มีนาคม 2561
การประชุมคณะกรรมการบริหาร CCOP ครั้งที่ ๗๐ และการประชุมหารือโครงการความร่วมมือทางวิชาการด้านธรณีวิทยาและทรัพยากรธรณี CLMTV
การประชุมคณะกรรมการบริหาร CCOP ครั้งที่ ๗๐
และการประชุมหารือโครงการความร่วมมือทางวิชาการด้านธรณีวิทยาและทรัพยากรธรณี CLMTV
การประชุมคณะกรรมการบริหาร CCOP ครั้งที่ ๗๐ และการประชุมหารือโครงการความร่วมมือทางวิชาการด้านธรณีวิทยาและทรัพยากรธรณี CLMTV ระหว่างวันที่ ๑๔ – ๑๖ มีนาคม ๑๕๖๑ ณ สาธารณรัฐประชาธิปไตยประชาชนลาว
คณะผู้แทนไทยจํานวน ๕ ราย ซึ่งมีนายทศพร นุชอนงค์ อธิบดีกรมทรัพยากรธรณีหัวหน้าคณะเดินทางเข้าร่วมประชุมคณะกรรมการบริหารของคณะกรรมการประสานงานเกี่ยวกับการสํารวจทรัพยากรธรณีในภูมิภาคเอเชียตะวันออกและตะวันออกเฉียงใต้ (Coordinating Committee for Geoscience Programmes in East and Southeast Asia: CCOP)ครั้งที่ ๗๐ (The 70thCCOP Steering Committee Meeting) และการประชุมหารือโครงการความร่วมมือทางวิชาการด้านธรณีวิทยาและทรัพยากรธรณีกัมพูชา-ลาว-เมียนมา-ไทย-เวียดนาม” (The Cross-border Collaboration on Geology and Mineral Resources of Cambodia-Lao PDR-Myanmar-Thailand-Vietnam: CLMTV)ระหว่างวันที่ ๑๔ – ๑๖ มีนาคม ๑๕๖๑ ณ สาธารณรัฐประชาธิปไตยประชาชนลาว
การประชุมคณะกรรมการบริหาร CCOP ครั้งที่ ๗๐ ได้รับเกียรติจาก H.E. Dr.SinavaSouphanouvongVice-Minister, Ministry of Energy and Mines และ Mr. KeoKhamphavong อธิบดีกรมธรณีวิทยาและแร่ธาตุ และผู้แทนถาวรประเทศลาวประจํา CCOP และ Datuk ShaharEffindi bin Abdullah Azizi, Director General of Department of Mineral and Geoscience Malaysia ผู้แทนถาว รประเทศมาเลเซียประจํา CCOP ในฐานะประธานคณะกรรมการบริหาร CCOP กล่าวเปิดการประชุมอย่างเป็นทางการ ประเทศไทยในฐานะกรรมการบริหาร CCOP มีบทบาทและหน้าที่สําคัญในการเข้าร่วมประชุมคณะกรรมการบริหาร CCOP เพื่อร่วมพิจารณาการกําหนดนโยบายโครงการและกิจกรรม สถานะทางการเงินการบริหารองค์การอนุมัติแผนงานและงบประมาณประจําปี ๒๕๖๑และการให้ข้อคิดเห็นและข้อเสนอแนะในการบริหารจัดการของ CCOP ให้มีประสิทธิภาพสูงสุด โดยยึดถือผลประโยชน์ของประเทศไทยเป็นที่ตั้ง
โครงการความร่วมมือทางวิชาการด้านธรณีวิทยาและทรัพยากรธรณี CLMTV เป็นโครงการความร่วมมือระหว่างหน่วยงานด้านธรณีวิทยาและทรัพยากรธรณีของกลุ่มประเทศCLMTVเพื่อศึกษา วิเคราะห์ ประมวลผล ข้อมูลด้านธรณีวิทยาและทรัพยากรธรณี ที่จะเป็นข้อมูลพื้นฐานที่ถูกต้องเป็นมาตรฐานเดียวกันเพื่อใช้ประกอบการตัดสินใจด้านนโยบายและการบริหารจัดการธรณีวิทยาและทรัพยากรธรณีเพื่อการบริหารจัดการอย่างยั่งยืน และพัฒนาเศรษฐกิจให้ทัดเทียมกันทั้งกลุ่มประเทศอาเซียน รวมทั้งยกระดับให้อาเซียนมีความเข้มแข็งมากขึ้นในการประชุมหารือโครงการความร่วมมือฯ CLMTV ประเทศไทยจะกํากับติดตามความก้าวหน้าการดําเนินงานโครงการต่างๆ ภายใต้โครงการความร่วมมือCLMTV ที่ได้ดําเนินการร่วมกัน และพิจารณาให้ข้อคิดเห็นและข้อเสนอแนะต่อแผนงานโครงการความร่วมมือประจําปี ๒๕๖๑
รัฐบาลไทย-ข่าวทำเนียบรัฐบาล-เอกอัครราชทูตอาร์เจนตินาเข้าเยี่ยมคารวะนายกรัฐมนตรีในโอกาสเข้ารับตำแหน่ง
วันพุธที่ 16 พฤศจิกายน 2559
เอกอัครราชทูตอาร์เจนตินาเข้าเยี่ยมคารวะนายกรัฐมนตรีในโอกาสเข้ารับตําแหน่ง
เอกอัครราชทูตอาร์เจนตินาเข้าเยี่ยมคารวะนายกรัฐมนตรีในโอกาสเข้ารับตําแหน่ง
ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวแสดงความขอบคุณที่รัฐมนตรีว่าการกระทรวงการต่างประเทศและการศาสนาสาธารณรัฐอาร์เจนตินาได้มีสารแสดงความอาลัยต่อการเสด็จสวรรคตของพระบาทสมเด็จพระปรมินทรมหาภูมิพลอดุลยเดช และรัฐบาลอาร์เจนตินาให้ความร่วมมือในการรับเสด็จฯ สมเด็จพระเทพรัตนราชสุดาฯ ระหว่างเสด็จฯ เยือนอาร์เจนตินาเป็นการส่วนพระองค์ เมื่อเดือนสิงหาคม 2559 เป็นอย่างดี ทั้งนี้ เอกอัครราชทูตอาร์เจนตินากล่าวในนามของรัฐบาลและประชาชนชาวอาร์เจนตินา แสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช โดยขอยกย่องพระองค์ในฐานะกษัตริย์ที่ยิ่งใหญ่ของชาวไทย ทรงครองราชย์ด้วยธรรมะและมีพระราชจริยาวัตรอันงดงาม
โอกาสนี้ นายกรัฐมนตรีและเอกอัครราชทูตอาร์เจนตินาได้หารือถึงความสัมพันธ์ทวิภาคี โดยเอกอัครราชทูตอาร์เจนตินารู้สึกยินดีและเป็นเกียรติที่ได้มาประจําประเทศไทยอีกครั้ง หลังจากเคยประจําการที่สถานเอกอัครราชทูตอาร์เจนตินาประจําประเทศไทยมาก่อน ในตําแหน่ง Deputy Head of Mission และ Head of Consular Mission ด้านนายกรัฐมนตรีเชื่อมั่นว่าประสบการณ์ที่เอกอัครราชทูตอาร์เจนตินาเคยพํานักอยู่ที่ประเทศไทยและความคุ้นเคยกับคนไทยจะส่งผลต่อการส่งเสริมความสัมพันธ์ทวิภาคีระหว่างไทยและอาร์เจนตินา
นายกรัฐมนตรีได้ชี้แจงถึงสถานการณ์ในประเทศไทยที่กําลังเดินหน้าไปสู่ประชาธิปไตยอย่างยั่งยืน ว่าขณะนี้รัฐบาลมียุทธศาสตร์ชาติระยะ 20 ปี ซึ่งรวมถึงการดําเนินความสัมพันธ์กับมิตรประเทศต่างๆในอนาคต ไทยหวังว่าอาร์เจนตินาจะเข้ามามีส่วนร่วมในยุทธศาสตร์นี้ ซึ่งเอกอัครราชทูตอาร์เจนตินากล่าวแสดงความยินดีกับการดําเนินการตาม Roadmap ของรัฐบาลไทย และหวังว่าประเทศไทยจะประสบความสําเร็จในการจัดการเลือกตั้งภายในปี 2560 โดยอาร์เจนตินาพร้อมที่จะทํางานร่วมกับรัฐบาลไทยเพื่อส่งเสริมความสัมพันธ์ระหว่างกันในด้านต่างๆ อาทิ เศรษฐกิจ วิชาการ วิทยาศาสตร์และเทคโนโลยี การท่องเที่ยว เป็นต้น
ในช่วงท้าย ทั้งสองฝ่ายยินดีส่งเสริมความร่วมมือด้านการศึกษาระหว่างกัน โดยเฉพาะด้านการส่งเสริมและการเผยแพร่ภาษาสเปน ทั้งสองฝ่ายยินดีที่สถานเอกอัครราชทูตอาร์เจนตินาฯได้ช่วยส่งเสริมการเรียนการสอนด้านภาษาสเปนในไทย ทั้งสองฝ่ายหวังว่า ไทยและอาร์เจนตินาจะส่งเสริมการพัฒนาความร่วมมือในด้านนี้ต่อไป